**Poštovani roditelji,**

za upis **novoprimljene** djece u Dječji vrtić „Radost“ Poreč-Parenzo za pedagošku 2020.2021. godinu preostalo je još potpisivanje i dostavljanje dokumentacije u vrtić.

Molimo Vas da zbog važećih protuepidemijskih mjera dokumentaciju preuzmete s Internet stranice vrtića [www.vrtic-radost-porec.hr](http://www.vrtic-radost-porec.hr)

Dokumentacija koju je potrebno ispuniti je: **ugovor** u dva primjerka, **inicijalni upitnik, izjava** i **privola** za obradu osobnih podataka u jednom primjerku.

Svu ispunjenu dokumentaciju u vrtić će donijeti jedan roditelj **nakon telefonskog poziva** člana stručnog tima vrtića. U skladu s protuepidemijskim mjerama potrebno je imati zaštitnu masku i osobnu kemijsku olovku, a isto tako treba doći bez pratnje djeteta.

Roditelji koji nisu u mogućnosti isprintati dokumentaciju, istu mogu preuzeti ispred sjedišta vrtić u Poreču, R. Končara 7 u radno vrijeme vrtića.

Unaprijed zahvaljujemo.

Ravnateljica

Divna Radola